કોલેજિયમ દ્વારા કુલ ચાર જજોના નામની ભલામણ કરવામાં આવી છે જે પૈકી બે જજોનું ગુજરાત સાથે કનેક્શન છે. ગુજરાત હાઈકોર્ટના ચીફ જસ્ટિસ સુભાષ રેડ્ડી 1980થી કાયદા અને વ્યવસાય સાથે જોડાયેલા છે. ડિસેમ્બર 2002માં તેઓ આંધ્ર પ્રદેશ હાઇકોર્ટના એડિશનલ જજ બન્યા હતા. ત્યારબાદ વર્ષ 2004માં તેઓ કાયમી જજ તરીકે ચૂંટાયા હતા. આંધ્ર પ્રદેશ હાઈકોર્ટમાં લાંબા સમય સુધી ભૂમિકા ભજવ્યા બાદ 2016 ફેબ્રુઆરીમાં તેઓ ગુજરાત હાઇકોર્ટના ચીફ જસ્ટિસ તરીકે ચૂંટાયા હતા.